Malohat Jakbarova 18 yildan buyon Bo‘ston tumani obodonlashtirish bo‘limida hududlarni qo‘lda tozalovchi bo‘lib ishlaydi. U shu davr davomida ko‘chalarni chiqindilardan tozalash bilan shug‘ullanib kelmoqda. Erta tongdan ko‘cha supurish bilan ishni boshlaydi. Kun davomida chiqindilarni yig‘ib, tegishli mashinalarga yuklashga yordamlashadi. "Farzandlarim bilan boshida ozgina tushunmovchilik bo‘ldi. Keyin hammasi o‘tib ketdi. Bu qilayotgan ishimni men yaxshi, savobli ish deb o‘ylayman. Ko‘chalarimiz toza, chiroyli tursa, odamlar bozorga, ishiga boradi. Atrof toza tursa, ularning kayfiyati ko‘tariladi," - deydi biz bilan suhbatda Malohat opa. Qahramonimiz “Shuhrat” medalini olgan. Ko‘cha supurib ham medal olish mumkin, deydi u. Abduvali Qurbonov Tasvirchi va montaj ustasi Azizbek Ismoilov.